পুলওয়ামা কাণ্ড যেন কিছুতেই ভারতের পিছু ছাড়ছে না। এবার কি জঙ্গিদের লক্ষ্য বিমানবন্দর? সারা দেশের সমস্ত বিমানবন্দরে হাই অ্যালার্ট জারি হলো, একই সঙ্গে ফিরে এল ১৯৯৯ এর জইশ-ই মহম্মদ-এর বিমান অপহরণের স্মৃতি।
সূত্রের খবর, শনিবার দুপুরে মুম্বইয়ের এয়ার ইন্ডিয়ার এয়ারপোর্ট অপারেশন কন্ট্রোল সেন্টারে একটি উড়ো ফোন আসে। ফোনে বলা হয় তাদের বিমান অপহরণ করে পাকিস্তানে নিয়ে যাওয়া হবে। এই ফোনটি পাওয়ার পর থেকেই নিরাপত্তা জোরদার করার বিষয়ে আরও তৎপর হয় বিমানবম্দর কর্তৃপক্ষ। অন্য দিকে বুর‌্যো অফ সিভিল অ্যাভিয়েশন সিকিউরিটি দেশের প্রতিটি বিমানবন্দরের জন্য একটি বার্তা পাঠায়। সতর্কতা অবলম্বনে কী কী করণীয় তাই লেখা হয়েছে এই ফিরিস্তিতে।
পুলওয়ামা ঘটনরা পর থেকেই ভারতের বিমানবন্দরের নিরাপত্তা আঁটোসাঁটো করার ব্যপারে নজর দেওয়া হয়েছিল। এদিনের ঘটনায় আরও নড়েচড়ে বসে সিআইএসফ। নতুন করে অ্যালার্ট জারি করা হয়।              
 
প্রসঙ্গত ১৯৯৯-এ মাসুদ আজহারকে ছাড়াতে জইশ জঙ্গিদের বিমান অপহরণের ঘটনার কথা ভোলেনি ভারত। পুলওয়ামা কাণ্ড ঘটেছে সেই মাসুদ আজাহারেরই ষড়যন্ত্রে। তার মধ্যেই হুমকি ফোনকে মোটেই হালকা ভাবে নিচ্ছে না ভারতীয় স্বরাষ্ট্রমন্ত্রক।